**รายงานการประชุมสภาเทศบาล**

**สมัยสามัญ สมัยที่ 4 ครั้งที่ ๑ ประจำปี พ.ศ. 2565**

**วันที่ ๒9 เดือน ธันวาคม พ.ศ. 2565**

**ณ ห้องประชุมเทศบาลตำบลโนนสะอาดชั้น ๒ อำเภอศรีบุญเรือง จังหวัดหนองบัวลำภู**

**เริ่มการประชุมเวลา ๐๙.๐๐น. เลิกประชุมเวลา ๑๒.๐๐น.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายสุริยันต์ | มุ่งแสง | สมาชิกสภาเทศบาลตำบลโนนสะอาด เขต ๑ | *สุริยันต์* | *มุ่งแสง* |  |
| ๒ | นายประดิษฐ์ | วันนิจ | สมาชิกสภาเทศบาลตำบลโนนสะอาด เขต ๑ | *ประดิษฐ์* | *วันนิจ* |  |
| ๓ | นายสมควร | กองแสน | สมาชิกสภาเทศบาลตำบลโนนสะอาด เขต 1 | *สมควร* | *กองแสน* |  |
| ๔ | นายประวิทย์ | จันพนม | สมาชิกสภาเทศบาลตำบลโนนสะอาด เขต ๑ | *ประวิทย์* | *จันพนม* |  |
| ๕ | นายวิชัย | หนุ่มภูเขียว | สมาชิกสภาเทศบาลตำบลโนนสะอาด เขต ๑ | *วิชัย* | *หนุมภูเขียว* |  |
| ๖ | นายวัชรพล | รอดแก้ว | สมาชิกสภาเทศบาลตำบลโนนสะอาด เขต 1 | *วัชรพล* | *รอดแก้ว* |  |
| ๗ | นายทอง | พลโยธา | สมาชิกสภาเทศบาลตำบลโนนสะอาด เขต ๒ | *ทอง* | *พลโยธา* |  |
| ๘ | นายไสว | เกตมาลา | สมาชิกสภาเทศบาลตำบลโนนสะอาด เขต 2 | *ไสว* | *เกตมาลา* |  |
| ๙ | นายสังข์ทอง | ดีทอง | สมาชิกสภาเทศบาลตำบลโนนสะอาด เขต ๒ | *สังข์ทอง* | *ดีทอง* |  |
| ๑๐ | นายนิยม | เฮืองหล้า | สมาชิกสภาเทศบาลตำบลโนนสะอาด เขต ๒ | *นิยม* | *เฮืองหล้า* |  |
| ๑๑ | นายสุวิทย์ | นามวงษา | สมาชิกสภาเทศบาลตำบลโนนสะอาด เขต 2 | *สุวิทย์* | *นามวงษา* |  |
| ๑๒ | นายสีนวน | กุดตุ้ม | สมาชิกสภาเทศบาลตำบลโนนสะอาด เขต ๒ | *สีนวน* | *กุดตุ้ม* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายประสาท | พาน้อย | นายกเทศมนตรีตำบลโนนสะอาด | *ประสาท* | *พาน้อย* |  |
| ๒ | นายคำพอง | สุวรรณบล | รองนายกเทศมนตรีตำบลโนนสะอาด | คำพอง | *สุวรรณบล* |  |
| ๓ | นายประพิศ | พลเขต | รองนายกเทศมนตรีตำบลโนนสะอาด | *ประพิศ* | *พลเขต* |  |
| ๔ | นายระเมียร | สิงห์อาจ | ที่ปรึกษานายกเทศมนตรีบลโนนสะอาด | *ระเมียร* | *สิงห์อาจ* |  |
| 5 | สิบตำรวจโทศราวุธ | เชื้อไพบูลย์ | ปลัดเทศบาลตำบลโนนสะอาด | สิบตำรวจโท*ศราวุธ* | *เชื้อไพบูลย์* |  |
| 6 | นายธงชัย | ฝายกลาง | รองปลัดเทศบาลตำบลโนนสะอาด | *ธงชัย* | *ฝายกลาง* |  |
| 7 | นายอมรเทพ | โทธรรมพาด | หัวหน้าฝ่ายพัฒนาชุมชน | *อมรเทพ* | *โทธรรมพาด* |  |
| 8 | นายสมเด็จ | มุ่งวิชา | ผู้อำนวยการกองสาธารณสุขและสิ่งแวดล้อม | *สมเด็จ* | *มุ่งวิชา* |  |
| 9 | นายจันทวิทย์ | สัตย์ซื่อ | ผู้อำนวยการกองช่าง | *จันทวิทย์* | *สัตย์ซื่อ* |  |
| 10 | นางสาวสุภัสสร | นาเจริญ | ผู้อำนวยการกองการศึกษา | *สุภัสสร* | *นาเจริญ* |  |
| 11 | นางพวงพยอม | อุดชา | ผู้อำนวยการกองคลัง | *พวงพยอม* | *อุดชา* |  |
| 12 | นางอาริสษา | ปริปุณณะ | หัวหน้าฝ่ายอำนวยการ | *อาริสษา* | *ปริปุณณะ* |  |
| 13 | นางสาวชุติมา | กอผจญ | หัวหน้าฝ่ายส่งเสริมการเกษตร | *ชุติมา* | *กอผจญ* |  |
| 14 | นายอานันต์ | มีไกรราช | นักวิเคราะห์นโยบายและแผน | *อานันต์* | *มีไกรราช* |  |
| 15 | นางสาวปภาดา | วิเศษ | นักวิชาการเกษตร | *ปภาดา* | *วิเศษ* |  |
| 16 | นางสาวดวงจันทร์ | วันนิจ | ผู้ช่วยเจ้าพนักงานธุรการ | *ดวงจันทร์* | *วันนิจ* |  |

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่านวันนี้เป็นการประชุมสภาเทศบาลตำบลโนนสะอาดสมัยสามัญ สมัยที่ 4 ครั้งที่ ๑ ประจำปี 2565 วันที่ ๒9 ธันวาคม 2565 เวลา ๐๙.๐๐น. ณ ห้องประชุมเทศบาลตำบลโนนสะอาด บัดนี้ ถึงเวลาประชุมแล้วขอเชิญสมาชิกสภาเทศบาลเข้าประจำที่ ตรวจนับองค์ประชุมปรากฏ ว่าสมาชิกสภาเทศบาลอยู่ในตำแหน่ง ๑๒ คน เข้าร่วมประชุม ๑๒ คน ครบองค์ประชุม ขอเรียนเชิญท่านประธานสภาเทศบาลตำบลโนนสะอาด เปิดประชุมสภาเทศบาลตำบลโนนสะอาดสมัยสามัญสมัยที่ 4 ครั้งที่ ๑/2565 เพื่อให้เป็นไปตามระเบียบต่อไป ขอเรียนเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** วันนี้เป็นการประชุมสภาเทศบาลตำบลโนนสะอาด สมัยสามัญ สมัยที่ 4 ครั้งที่ ๑ ประจำปี พ.ศ. 2565 เมื่อครบองค์ประชุมแล้วผมขอเปิดประชุมและดำเนินการประชุมตามระเบียบวาระการประชุม ดังต่อไปนี้

**ระเบียบวาระที่ ๑ เรื่องที่ประธานแจ้งที่ประชุมที่ทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- สวัสดีครับ คณะบริหาร ท่านสมาชิกสภาทุกท่าน และพนักงานเทศบาลตำบลโนนสะอาดทุกท่าน สำหรับการประชุมสมัยสามัญครั้งที่ 4 เป็นการประชุมสามัญครั้งสุดท้ายประจำปี พ.ศ. 2565 สมาชิกสภาฯ คณะผู้บริหาร หรือพนักงานเทศบาลฯ ท่านใดจะเรื่องเพื่อทราบ หรือแจ้งข้อราชการใดที่จะแจ้งขอเชิญครับ

- ผมขอขอบคุณทางเทศบาลตำบลโนนสะอาด ที่ให้เกียรติร่วมเป็นเจ้าภาพในงานสวดอภิธรรมศพแม่ของผม ขอบคุณครับ

- ขอเชิญท่านเลขานุการสภา เสนอเรื่องแจ้งให้ที่ประชุมทราบ ตามระเบียบวาระการประชุมครับ

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน กระผมมีพนักงานใหม่ที่เข้ามาร่วมทำงานขอเชิญท่านนักวิชาการเกษตร แนะนำตัวครับ

**นางสาวปภาดา วิเศษแก้ว ตำแหน่ง นักวิชาการเกษตร**

- เรียนท่านประธานสภาฯ คณะผู้บริหาร สมาชิกสภาเทศบาล และพนักงานเทศบาลตำบลโนนสะอาดทุกท่าน ดิฉันนางสาวปภาดา วิเศษแก้ว มาบรรจุแต่งตั้งในตำแหน่ง นักวิชาการศึกษาปฏิบัติการ ชื่อเล่น ปรายค่ะ มีสิ่งใดแนะนำดิฉันพร้อมจะปฏิบัติตามให้เกิดประโยชน์ต่อทางราชการค่ะ ขอบคุณค่ะ

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน จากการที่เทศบาลตำบลโนนสะอาดได้รับการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2565 ในประเภททั่วไป เทศบาลตำบลโนนสะอาดได้ผ่านการคัดเลือกโครงการ **“ นวัตกรรมโนนสะอาด Smart Officer** **แผนที่เพื่อพัฒนาคุณภาพชีวิต”** ในลำดับที่ 2 และเป็นเรื่องที่น่ายินดี เนื่องจากกระทรวงดิจิทัลได้เชิญผู้ได้รับการคัดเลือกองค์กรปกครองส่วนท้องถิ่นที่มีการบริหารจัดการที่ดี ประจำปีงบประมาณ พ.ศ. 2565 ให้เปิดแสดงนิทรรศการในวันที่ 5 มกราคม 2566 ณ โรงแรมเบสท์เวสเทิร์น พลัส แวนดา แกรนด์ อำเภอปากเกร็ด นนทบุรี ซึ่งเทศบาลตำบลโนนสะอาดได้รับเชิญเข้าร่วมแสดงนิทรรศการ ขอเชิญทุกท่านร่วมรับชมไลฟ์สดของทางกระทรวงได้ครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลท่านใดมีข้อราชการแจ้งให้ที่ประชุมทราบอีกหรือไม่ครับ ถ้าไม่มีขอเชิญดำเนินการประชุมตามหัวข้อต่างๆ ขอเชิญครับ

**1.1 รายงานผลการปฏิบัติราชการประจำปีงบประมาณ พ.ศ. 2565 ของเทศบาลตำบลโนนสะอาด พร้อมวีดีทัศน์**

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน เนื่องด้วยตามพระราชบัญญัติระเบียบบริหารราชการแผ่นดิน(ฉบับที่ 5) พ.ศ. 2545 มาตรา 3/1 และพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562 มาตรา 50 และมาตรา 51 ประกอบกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และแก้ไขเพิ่มเติมถึง(ฉบับที่ 2) พ.ศ. 2562 หมวด 8 การประเมินผลการปฏิบัติราชการ โดยการประเมินผลการปฏิบัติราชการในด้านต่างๆ ประกอบด้วย (1) ผลสัมฤทธิ์ของภารกิจ (2) คุณภาพการให้บริการ (3) ความคุ้มค่าของภารกิจ และ (4) ความพึงพอใจของประชาชน เพื่อให้การบริการสาธารณะเป็นไปด้วยความเรียบร้อย รวมทั้งร่วมติดตามประเมินผลการปฏิบัติราชการในด้านการให้บริการแก่ประชาชน ตามหลักเกณฑ์และวิธีการบริหารกิจการบ้านเมืองที่ดี ซึ่งเดือนธันวาคม เป็นเดือนสุดท้ายของปี พ.ศ. 2565 และการดำเนินงานที่ผ่านมาในรอบปี พ.ศ. 2565 ซึ่งภารกิจของเทศบาลตำบลโนนสะอาด เป็นการให้บริการสาธารณะตั้งแต่เกิด จนถึงตาย ซึ่งในปีที่ผ่านมามีหลายกิจกรรมที่ได้ดำเนินการ ขอเชิญท่านสมาชิกสภาได้รับชมวีดีทัศน์และการรายงานผลการปฏิบัติราชการประจำปีงบประมาณ พ.ศ. 2565 ของเทศบาลตำบลโนนสะอาดในผลงานที่ผ่านมาในรอบปี 2565 ขอเชิญรับชมครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อท่านสมาชิกสภาฯทุกท่านได้รับชมวีดีทัศน์ผลงานที่ผ่านมาในรอบปี พ.ศ. 2565 มีสมาชิกสภาท่านใดมีข้อซักถาม ขอเชิญครับ หากไม่มีข้อซักถามแล้วสมาชิกสภาทุกท่านได้ทราบการรายงานผลการปฏิบัติราชการประจำปีงบประมาณ พ.ศ. 2565 ของเทศบาลตำบลโนนสะอาด

**ที่ประชุม - รับทราบ**

**1.2 รายงานผลการติดตามประเมินผลแผนพัฒนา (พ.ศ. 2561-2565) ฉบับเพิ่มเติม ฉบับที่ 2 (พ.ศ. ๒๕๖5)**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่รับผิดชอบการเสนอการติดตามประเมินผลแผนพัฒนา (พ.ศ. 2561-2565) ฉบับเพิ่มเติม ฉบับที่ 2 (พ.ศ. ๒๕๖5) ครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน อาศัยอำนาจตามความในระเบียบกระทรวงมหาดไทยว่าด้วยการการจัดทำแผน พัฒนาองค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม (ฉบับที่ 3) พ.ศ.2561 หมวด 6 การติดตามและประเมินผลแผนพัฒนา ข้อ 30 (5) ผู้บริหารท้องถิ่นเสนอผลการติดตามและประเมินผลแผนพัฒนาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และจะต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

- ขอเชิญเจ้าหน้าที่ที่รับผิดชอบงานแผนพัฒนาท้องถิ่น เชิญครับ

**นายอานันต์ มีไกรราช นักวิเคราะห์นโยบายและแผนปฏิบัติการ**

**-** เรียนประธานสภา คณะผู้บริหาร ท่านสมาชิกสภาทศบาลตำบลโนนสะอาด และพนักงานเทศบาลตำบลโนนสะอาดทุกท่าน กระผมนายอานันต์ มีไกรราช นักวิเคราะห์นโยบายและแผนปฏิบัติการ รายละเอียดการติดตามและประเมินผลแผนพัฒนาท้องถิ่น (พ.ศ.2561 – 2565) เพิ่มเติม ฉบับที่ 2 (พ.ศ. 2565) ประจำปีงบประมาณ พ.ศ. 2565 ( 1 ตุลาคม 2563 – 30 กันยายน 2565 ) **ซึ่งเทศบาลตำบลโนนสะอาดได้ออกหนังสือประกาศ เรื่อง การติดตามและประเมินผลแผนพัฒนาท้องถิ่น (พ.ศ. 2561-2565) ประจำปีงบประมาณ พ.ศ. 2565 ของเทศบาลตำบลโนนสะอาด ประกาศลงวันที่ 28 ธันวาคม 2565** กระผมขอสรุป เป็นภาพรวมเลยนะครับ ส่วนรายละเอียดต่างๆปรากฏตามเอกสารที่ส่งให้ตามระเบียบวาระการประชุม ดังนี้ครับ

1. ประกาศรายงานผลการติดตามและประเมินผลแผนพัฒนาท้องถิ่น (พ.ศ.2561 – 2565) ) เพิ่มเติม ฉบับที่ 2 (พ.ศ. 2565) ประจำปีงบประมาณ พ.ศ.2565
2. ผลการติดตามและประเมินฯ
3. รายงานการประชุมคณะกรรมการติดตามและประเมินผลแผนพัฒนาเทศบาลตำบลโนนสะอาด

**1. โครงการตามแผนพัฒนาท้องถิ่น (พ.ศ.2561 - 2565)** ) **เพิ่มเติม ฉบับที่ 2 (พ.ศ. 2565)** **ประจำปีงบประมาณ 2565** **จำนวน 352 โครงการ**

1.1 โครงการตามแผนพัฒนาท้องถิ่น (พ.ศ. 2561-2565) ประจำปีงบประมาณ พ.ศ. 2565 จำนวน 155 โครงการ

1.2 โครงการตามเทศบัญญัติงบประมาณรายจ่ายประจำปีงบประมาณ พ.ศ. 2565 (เฉพาะงบโครงการ) จำนวน 98 โครงการ คิดเป็นร้อยละ 63.23 หมายเหตุเป็นจำนวนโครงการที่ไม่รวมเงินเดือน และค่าตอบแทน

1.3. โครงการที่ดำเนินการแล้ว จำนวน 83 โครงการ คิดเป็นร้อยละ 84.69

ของจำนวน 98 โครงการ

1.4. โครงการที่อยู่ระหว่างดำเนินการ จำนวน 0 โครงการ

1.5 โครงการที่ไม่ได้ดำเนินการ จำนวน 15 โครงการ (โอนลดงบประมาณ)

คิดเป็นร้อยละ 15.31 ของ 98 โครงการ

**2. งบประมาณตามแผนพัฒนาท้องถิ่น (พ.ศ.2561 - 2565) เพิ่มเติม ฉบับที่ 2 (พ.ศ. 2565)** **ประจำปีงบประมาณ 2565**

2.1 งบประมาณโครงการตามแผนพัฒนาท้องถิ่น (พ.ศ. 2561-2565) ประจำปีงบประมาณ พ.ศ. 2565 จำนวน 270,587,953 บาท

2.2 งบประมาณที่ตั้งจ่ายในเทศบัญญัติงบประมาณรายจ่ายประจำปีงบประมาณ

พ.ศ. 2565 (เฉพาะงบโครงการ) จำนวน 42,119,635 บาท คิดเป็นร้อยละ 15.57 ของจำนวน 270,587,953 บาทหมายเหตุเป็นจำนวนเงินของโครงการที่ไม่รวมเงินเดือน และค่าตอบแทน

2.3 งบประมาณที่เบิกจ่ายแล้ว จำนวน 41,859,624.49 บาท คิดเป็นร้อยละ

99.38 ของจำนวน 42,119,635 บาท

2.4 งบประมาณที่ไม่ได้เบิกจ่าย จำนวน 260,011 บาท คิดเป็นร้อยละ 0.62

ของจำนวน 42,119,635 บาท

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาท่านใดมีข้อซักถาม หากไม่มีข้อซักถามแล้วสมาชิกสภาทุกท่านได้ทราบการรายงานผลการติดตามและประเมินผลแผนพัฒนาท้องถิ่น (พ.ศ.2561 – 2565) เพิ่มเติม ฉบับที่ 2 (พ.ศ. 2565) ประจำปีงบประมาณ 2565 ( 1 ตุลาคม 2563 – 30 กันยายน 2565 )

**ที่ประชุม - รับทราบ**

**1.3 รายงานการจัดทำและประกาศใช้แผนการดำเนินงาน ประจำปีงบประมาณ พ.ศ. 2566 ของเทศบาลตำบลโนนสะอาด**

**นายอานันต์ มีไกรราช นักวิเคราะห์นโยบายและแผนปฏิบัติการ**

**-** เรียนประธานสภา คณะผู้บริหาร ท่านสมาชิกสภาทศบาลตำบลโนนสะอาด และพนักงานเทศบาลตำบลโนนสะอาดทุกท่าน กระผมนายอานันต์ มีไกรราช นักวิเคราะห์นโยบายและแผนปฏิบัติการ อาศัยอำนาจตามความในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 หมวด 5 ข้อ 26 และข้อ 27 กำหนดให้องค์กรปกครองส่วนท้องถิ่นจัดทำแผนการดำเนินงานให้แล้วเสร็จภายในสามสิบวัน นับแต่วันที่ประกาศงบประมาณรายจ่ายประจำปี งบประมาณรายจ่ายเพิ่มเติม งบประมาณรายจ่ายจากเงินสะสม หรือได้รับแจ้งแผนงานและโครงการจากหน่วยงานราชการส่วนกลาง ส่วนภูมิภาค หรือหน่วยงานอื่นๆ ที่ต้องดำเนินการในพื้นที่ขององค์กรปกครองส่วนท้องถิ่นในปีงบประมาณนั้นๆ (เอกสารประกอบการประชุมฯ) ดังนี้

1. ประกาศใช้แผนการดำเนินงานของเทศบาลตำบลโนนสะอาด ประจำปีงบประมาณ พ.ศ.2566 ประกาศลงวันที่ 10 ตุลาคม 2565
2. แผนการดำเนินงานของเทศบาลตำบลโนนสะอาด ประจำปีงบประมาณ พ.ศ.2566
3. รายงานการประชุมคณะกรรมการสนับสนุนแผนพัฒนาเทศบาลตำบลโนนสะอาด (วันที่ 4 ตุลาคม 2565)
4. รายงานการประชุมคณะกรรมการพัฒนาเทศบาลตำบลโนนสะอาด (วันที่ 6 ตุลาคม 2565)

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาท่านใดมีข้อซักถาม หากไม่มีข้อซักถามแล้วสมาชิกสภาทุกท่านได้ทราบการรายงานการจัดทำและประกาศใช้แผนการดำเนินงาน ประจำปีงบประมาณ พ.ศ. 2566 ของเทศบาลตำบลโนนสะอาด

**ที่ประชุม - รับทราบ**

**1.4 เรื่อง การประเมินการจัดการบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดการบริการสาธารณะ เทศบาลตำบลโนนสะอาด พ.ศ. 2565**

- ขอเชิญเจ้าหน้าที่ที่รับผิดชอบชี้แจงครับ

**นายอานันต์ มีไกรราช นักวิเคราะห์นโยบายและแผนปฏิบัติการ**

**-** เรียนประธานสภา คณะผู้บริหาร ท่านสมาชิกสภาทศบาลตำบลโนนสะอาด และพนักงานเทศบาลตำบลโนนสะอาดทุกท่าน กระผมนายอานันต์ มีไกรราช นักวิเคราะห์นโยบายและแผนปฏิบัติการ ผมมีเรื่องแจ้งให้ทราบ เรื่อง การประเมินการจัดการบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดการบริการสาธารณะ เทศบาลตำบลโนนสะอาด ประจำปี พ.ศ. 2565 สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น (สำนักงาน ก.ก.ถ.) สำนักงานปลัดสำนักนายกรัฐมนตรี ได้พัฒนาระบบการประกันคุณภาพการจัดบริการสาธารณะของ อปท. ด้วยวิธีการประเมินตนเอง (Self Assessment) ที่เรียกว่า การประเมินมาตรฐานขั้นต่ำเพื่อการประกันคุณภาพ การจัดบริการสาธารณะ ของ อปท. ประจำปี พ.ศ. ๒๕๖๕ โดยขอความร่วมมือ อปท. บันทึกข้อมูลการจัดบริการสาธารณะของ อปท. ตามเกณฑ์ชี้วัดที่กำหนดใน ระบบประเมินผลมาตรฐานขั้นต่ำการจัดบริการสาธารณะของ อปท. แบบออนไลน์ที่เว็บไซต์สำนักงาน ก.ก.ถ. [www.odloc.go.th](http://www.odloc.go.th) ซึ่งสำนักงาน ก.ก.ถ. จะได้ประมวลผลและวิเคราะห์ข้อมูลการจัดบริการสาธารณะดังกล่าว พร้อมทั้งจัดทำรายงานผลการประเมินเสนอ ก.ก.ถ. โดยมีวัตถุประสงค์เพื่อ

(๑) กระตุ้นและสร้างความตระหนักให้ อปท. พัฒนาประสิทธิภาพประสิทธิผลของการให้บริการสาธารณะตามภารกิจหน้าที่ และภารกิจที่ได้รับการถ่ายโอนตามแผนการกระจายอำนาจให้แก่ อปท. ให้มีคุณภาพและมาตรฐานที่สูงขึ้น และได้รับความพึงพอใจจากประชาชน ตามตัวชี้วัดและค่ามาตรฐานขั้นต่ำการจัดบริการสาธารณะของ อปท. ขั้นพื้นฐานที่อย่างน้อย อปท. ต้องดำเนินการ และควรมีผลการจัดบริการสาธารณะดังกล่าวผ่านค่ามาตรฐานขั้นต่ำ

(๒) สำนักงาน ก.ก.ถ. จะได้นำผลการประเมินไปพิจารณากำหนดแนวทางการพัฒนาคุณภาพการจัดบริการสาธารณะของ อปท. และใช้เป็นข้อมูลสำหรับ ก.ก.ถ. และคณะอนุกรรมการด้านต่าง ๆ ของสำนักงาน ก.ก.ถ. ที่เกี่ยวข้องในการกำหนดนโยบาย แผนงาน มาตรการ และแนวทางพัฒนางานด้านการกระจายอำนาจให้แก่ อปท. การจัดสรรเงินอุดหนุนให้แก่ อปท. และอื่นๆ ที่เกี่ยวข้อง เพื่อให้การจัดบริการสาธารณะของ อปท. มีคุณภาพสูงขึ้น และสามารถตอบสนองความต้องการของประชาชน

(๓) สำนักงาน ก.ก.ถ. มีข้อมูลสถิติการจัดบริการสาธารณะของ อปท. ที่เป็นปัจจุบันทันสมัยสำหรับใช้ในการจัดทำระบบประกันคุณภาพการจัดบริการสาธารณะของ อปท. ในระยะต่อไป

(๔) สำนักงาน ก.ก.ถ. จะได้นำการบันทึกข้อมูลในระบบฯ ของ อปท. ไปใช้เป็นสัดส่วนคะแนนประกอบการส่งประกวด อปท. ที่มีการบริหารจัดการที่ดีในปีงบประมาณ พ.ศ. ๒๕๖๖ ต่อไป

(๕) อปท. จะได้นำผลการประเมินไปใช้ประโยชน์ในการวางแผนการจัดบริการสาธารณะของ อปท. และการพัฒนาคุณภาพการจัดบริการสาธารณะของ อปท. ให้มีผลการดำเนินงานสูงกว่าค่ามาตรฐานขั้นต่ำ

- ทั้งนี้ ระบบประเมินผลมาตรฐานขั้นต่ำการจัดบริการสาธารณะของ อปท. ประจำปี พ.ศ. ๒๕๖๕ กำหนดให้ อปท. ทั่วประเทศ บันทึกข้อมูลในระบบประเมินผลมาตรฐานขั้นต่ำการจัดบริการสาธารณะของ อปท. ประจำปี พ.ศ. ๒๕๖๕ แบบออนไลน์ผ่านทางเว็บไซต์ สกถ. ตั้งแต่วันที่ ๑๗ พฤษภาคม - ๓๐ มิถุนายน ๒๕๖๕ ซึ่งเทศบาลตำบลโนนสะอาดได้ดำเนินการประเมินผลการจัดบริการสาธารณะขององค์กรปกครองส่วนท้องถิ่น (อปท.) ซึ่งได้สำรวจแบบสอบถามความพึงพอใจ ผู้ตอบแบบสอบถาม จำนวน 100 คน โดยมีหัวข้อด้านการประเมิน จำนวน 8 ด้าน ได้แก่

1) ด้านโครงสร้างพื้นฐาน สำรวจความพึงพอใจของประชาชนต่อการบริการสาธารณะด้านโครงการพื้นฐานของเทศบาล ผลการสำรวจ พึงพอใจ จำนวน 95 คน เห็นว่าควรปรับปรุง จำนวน 5 คน

2) ด้านผังเมือง สำรวจความพึงพอใจของประชาชนต่อการบริการสาธารณะด้านผังเมืองของเทศบาล เกี่ยวกับการจัดทำหรือสนับสนุนการจัดทำผังเมืองรวมเมือง และควบคุมการใช้ประโยชน์ที่ดิน และการพัฒนาให้เป็นไปตามผังเมืองรวมเมือง ผลการสำรวจ พึงพอใจ จำนวน 96 คน เห็นว่าควรปรับปรุง จำนวน 4 คน

3) ด้านสาธารณสุข บริการทางสังคม และคุณภาพชีวิต สำรวจความพึงพอใจของประชาชนต่อการบริการสาธารณะด้านสาธารณสุข บริการทางสังคม และคุณภาพชีวิตของเทศบาล ผลการสำรวจ พึงพอใจ จำนวน 97 คน เห็นว่าควรปรับปรุง จำนวน 3 คน

4) ด้านการศึกษา สำรวจความพึงพอใจของประชาชนต่อการบริการสาธารณะด้านการศึกษาของเทศบาล ผลการสำรวจ พึงพอใจ จำนวน 98 คน เห็นว่าควรปรับปรุง จำนวน 2 คน

5) ด้านการจัดระเบียบชุมชนและการรักษาความสงบปลอดภัย สำรวจความพึงพอใจของประชาชนต่อการบริการสาธารณะด้านการจัดระเบียบชุมชนและการรักษาความสงบปลอดภัยของเทศบาล ผลการสำรวจ พึงพอใจ จำนวน 98 คน เห็นว่าควรปรับปรุง จำนวน 2 คน

6) ด้านส่งเสริมเศรษฐกิจชุมชน อาชีพ การท่องเที่ยว และการลงทุน สำรวจความพึงพอใจของประชาชนต่อการบริการสาธารณะด้านส่งเสริมเศรษฐกิจชุมชน อาชีพ การท่องเที่ยว และการลงทุนของเทศบาล ผลการสำรวจ พึงพอใจ จำนวน 97 คน เห็นว่าควรปรับปรุง จำนวน 3 คน

7) ด้านทรัพยากรธรรมชาติและสิ่งแวดล้อม สำรวจความพึงพอใจของประชาชนต่อการบริการสาธารณะด้านทรัพยากรธรรมชาติและสิ่งแวดล้อมของเทศบาล ผลการสำรวจ พึงพอใจ จำนวน 97 คน เห็นว่าควรปรับปรุง จำนวน 3 คน

8) ด้านการส่งเสริมศิลปะ วัฒนธรรม ภูมิปัญญาชาวบ้าน และโบราณสถาน สำรวจความพึงพอใจของประชาชนต่อการบริการสาธารณะด้านการส่งเสริมศิลปะ วัฒนธรรม ภูมิปัญญาชาวบ้าน และโบราณสถานของเทศบาล ผลการสำรวจ พึงพอใจ จำนวน 98 คน เห็นว่าควรปรับปรุง จำนวน 2 คน

- ผลสรุปโดยภาพรวม ความพึงพอใจในการบริการสาธารณะของเทศบาลตำบลโนนสะอาด ทั้ง 8 ด้าน มีความพึงพอใจคิดเป็นร้อยละ 96.88 และเห็นว่าควรปรับปรุงคิดเป็นร้อยละ 3.12 (รายละเอียดตามเอกสารการกรอกข้อมูลการประเมินมาตรฐานขั้นต่ำการจัดการบริการสาธารณะขององค์กรปกครองส่วนท้องถิ่น ประจำปี 2565) ขอบคุณครับ

**ที่ประชุม รับทราบ**

**ระเบียบวาระที่ ๒ เรื่อง รับรองรายงานการประชุมสภาเทศบาล**

**นายสุริยันต์ มุ่งแสง ประธานสภาเทศบาลตำบลโนนสะอาด**

- แจ้งการประชุมสภาเทศบาลฯ สมัยสามัญ สมัยที่ 3 ครั้งที่ 2 ประจำปี พ.ศ. 2565 วันที่ 23 สิงหาคม 2565 ตามที่เจ้าหน้าที่ได้ส่งรายงานการประชุมเทศบาลให้ท่านสมาชิกสภาเทศบาลทราบพร้อมหนังสือเชิญประชุมแล้วและเอกสาร แนบท้ายรายงานการประชุม ขอให้ท่านได้ตรวจดูว่ามีถ้อยคำใดจะต้องแก้ไขเพิ่มเติมประการใดหรือไม่ ขอเชิญครับ

**ที่ประชุม - ไม่มีผู้ใดเสนอเป็นอย่างอื่น**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีผู้ใดเห็นเป็นอย่างอื่น ผมขอมติที่ประชุมในการรับรองรายงานการประชุมสภาเทศบาล ตำบลโนนสะอาด สมัยสามัญสมัยที่ 3 ครั้งที่ 2 ประจำปี พ.ศ. 2565 วันที่ 23 สิงหาคม 2565 ท่านใดให้การรับรองรายงานการประชุม โปรดยกมือขึ้นครับ

**ที่ประชุม - เห็นชอบรับรองรายงานการประชุมสมัยสามัญ สมัยที่ 3 ครั้งที่ 2 ประจำปี พ.ศ. 2565 วันที่ 23 สิงหาคม 2565 จำนวน ๑๒ เสียง เป็นเอกฉันท์**

**ระเบียบวาระที่ 3 เรื่อง ญัตติเพื่อพิจารณา**

**3.1 ญัตติการพิจารณาการใช้จ่ายเงินทุนสำรองเงินสะสมของงบประมาณรายจ่ายประจำปี พ.ศ. 2565 (อำนาจสภาเทศบาลตำบลโนนสะอาด)**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึงฉบับปัจจุบัน ข้อ ๘๗ ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับ-รายจ่ายแล้วให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้ กรณีดังต่อไปนี้

(1) กรณียอดเงินสะสมสะสมคงเหลือไม่ถึงร้อยละสิบห้าของเงินสะสม ณ วันที่ 1 ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

(2) กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะส่วนที่เกินไปใช้จ่ายภายใต้ข้อ 89 (1) โดยได้รับอนุมัติจากสภาท้องถิ่น

**\*\*ข้อ ๘๙ (๑)\*\*** องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

\* งบประมาณรายจ่ายประจำปีงบประมาณ พ.ศ. 2565 = 85,000,000 บาท

\* ร้อยละสิบห้าของงบประมาณรายจ่ายประจำปี = 85,000,000 x 15 % = 12,750,000 บาท

\* เงินทุนสำรองเงินสะสม ประจำปีงบประมาณรายจ่าย พ.ศ. 2565 (ณ วันที่ 30 กันยายน 2565) = 24,787,194.97

\* เงินทุนสำรองเงินสะสมเกินร้อยละสิห้าที่สามารถนำมาใช้ได้โดยอำนาจของสภาเทศบาลตำบลโนนสะอาด = 24,787,194.97 – 12,750,000 = 12,037,197.97 บาท

- จากยอดเงินทุนสำรองเงินสะสมที่ได้รับอนุมัติของสภาเทศบาลตำบลโนนสะอาด ร้อยละสิบห้าของงบประมาณรายจ่ายประจำปี พ.ศ. 2565 ตามข้อ87 ที่ทุกสิ้นปีงบประมาณเทศบาลตำบลโนนสะอาดได้ปิดบัญชีรายรับ-รายจ่ายแล้วให้กันยอดเงินสะสมประจำปีไว้ร้อยละสิบห้าเพื่อเป็นทุนสำรองเงินสะสม ร้อยละสิบห้าเป็นเงินจำนวน 12,750,000 บาท และในส่วนที่เกินร้อยละสิบห้า จำนวน 12,037,194.97 บาท (สิบสองล้านสามหมื่นเจ็ดพันหนึ่งร้อยเก้าสิบสี่บาทเก้าสิบเจ็ดสตางค์) รายละเอียดตามเอกสารที่กองคลังถ่ายเอกสารให้แก่สมาชิกสภาเทศบาลฯทุกท่าน

- ดังนั้น เพื่อบรรเทาความเดือดร้อนให้แก่ประชาชนในตำบลโนนสะอาด จึงเสนอญัตติการพิจารณาการใช้จ่ายเงินทุนสำรองเงินสะสมเกินกว่าร้อยละสิบห้าของงบประมาณรายจ่ายประจำปี พ.ศ. 2565 (อำนาจสภาเทศบาลตำบลโนนสะอาด) ตามข้อ 87 (2) และภายใต้ข้อ 89 (1) ภายใต้ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึงฉบับปัจจุบัน ที่นำมาพิจารณาการใช้จ่ายทุนสำรองเงินสะสม จำนวน 1,560,000 บาท โดยมีรายละเอียดโครงการต่างๆ ดังนี้

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมสิบตำรวจโทศราวุธ เชื้อไพบูลย์ ตำแหน่งปลัดเทศบาลตำบลโนนสะอาด/เจ้าหน้าที่งบประมาณ จากเมื่อประมาณเดือนกันยายน – พฤศจิกายน 2565 เกิดเหตุอุทกภัย ทำให้ทางน้ำล้น ฝายน้ำล้น ฝายกั้นน้ำ ท่อลอดเหลี่ยมหลายแห่งได้รับความเสียหาย นายกเทศมนตรีตำบลโนนสะอาด ได้เสนอระเบียบวาระการประชุมสมัยประชุมสามัญครั้งนี้เพื่อพิจารณาโครงการจากแผนพัฒนาเทศบาลตำบลโนนสะอาด (พ.ศ. 2566-2570) ในการแก้ไขปัญหาความเดือดร้อนของประชาชน โดยสั่งการให้ใช้เงินทุนสำรองเงินสะสม จำนวน 1,560,000 บาท ดำเนินโครงการต่างๆ ขอให้ท่านนายกเทศมนตรีเป็นผู้นำเสนอครับ

**นายประสาท พาน้อย นายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมนายประสาท พาน้อย นายกเทศมนตรีตำบลโนนสะอาด สำหรับการพิจารณาการใช้จ่ายเงินทุนสำรองเงินสะสม จำนวน 1,560,000 บาท ซึ่งในวันนี้การพิจารณาการใช้จ่ายเงินทุนสำรองที่เป็นอำนาจของสภาเทศบาลตำบลโนนสะอาด ที่จะนำเงินในส่วนที่เกินกว่าร้อยละสิบห้าของเงินสะสมไปใช้จ่ายบรรเทาความเดือดร้อนของประชาชนที่เกินจากเหตุอุทกภัย โดยสภาฯจะเป็นผู้ให้ความเห็นชอบ จากโครงการที่กระผมจะนำเสนอ ดังรายการต่อไปนี้

**3.1.1 โครงการก่อสร้างทางน้ำล้น ฝายประจำหมู่บ้าน บ้านโนนสะอาด หมู่ที่ 1 ตั้งไว้ 196,408.95 บาท**

- ปริมาณงาน ทางน้ำล้นคอนกรีตยาว 17.70 เมตร (รายละเอียดตามแบบ ปร.4 และแบบ ปร.5 (ก)

- เพื่อควบคุมระดับน้ำในฝายประจำหมู่บ้านโนนสะอาด หมู่ที่ 1 ให้อยู่ในระดับที่ปลอดภัย ด้วยการระบายน้ำส่วนเกินออกมายังท้ายน้ำ เพื่อป้องกันไม่ให้น้ำล้นตัวฝาย ซึ่งจะทำให้ฝายเกิดความเสียหาย

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2)

- ปรากฏในแผนพัฒนาท้องถิ่น (พ.ศ. 2566-2570) ข้อ 11 หน้า 108

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯ ท่านใดจะสอบถาม หรือชี้ แจง ขอเชิญครับ

- เมื่อไม่มีสมาชิสภาฯท่านใดสอบถาม หรือชี้แจง ผมขอมติให้ความเห็นชอบการใช้จ่ายเงินทุนสำรองเงินสะสม ประจำปีงบประมาณ พ.ศ. 2565 โครงการก่อสร้างทางน้ำล้น ฝายประจำหมู่บ้าน บ้านโนนสะอาด หมู่ที่ 1 ตั้งไว้ 196,408.95 บาท โปรดยกมือครับ

**มติที่ประชุม** **มีมติเห็นชอบในการใช้จ่ายเงินทุนสำรองเงินสะสม โครงการก่อสร้างทางน้ำล้น ฝายประจำหมู่บ้าน บ้านโนนสะอาด หมู่ที่ 1 ตั้งไว้ 196,408.95 บาท** **จำนวน 12 เสียง เป็นเอกฉันท์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านนายกเทศมนตรีตำบลโนนสะอาด นำเสนอโครงการ ที่ 2 ครับ

**นายประสาท พาน้อย นายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมนายประสาท พาน้อย นายกเทศมนตรีตำบลโนนสะอาด สำหรับการพิจารณาการใช้จ่ายเงินทุนสำรองเงินสะสม โครงการที่ 2 มีรายละเอียด ดังนี้ครับ

**3.1.2 โครงการก่อสร้างท่อลอดเหลี่ยมคอนกรีตเสริมเหล็ก มีทางน้ำล้น ฝายประจำหมู่บ้าน บ้านหินตลาด หมู่ที่ 2 ตั้งไว้ 495,109.45 บาท**

- ปริมาณงาน ท่อลอดเหลี่ยมขนาดกว้าง 2.10 เมตร สูง 1.80 เมตร จำนวน 2 ช่อง ยาว 6 เมตร มีทางน้ำล้น มีทางเท้าท่อลอดเหลี่ยมกว้าง 3 เมตร ยาว 60 เมตร หนา 0.10 เมตร หรือผิวจราจรไม่น้อยกว่า 180 ตารางเมตร (รายละเอียดตามแบบ ปร.4 และแบบ ปร.5 (ก)

- เพื่อใช้เป็นแหล่งน้ำไว้อุปโภค-บริโภค ใช้ระบายน้ำในช่วงฤดูฝนน้ำจะมีปริมาณมาก พอถึงฤดูแล้งชาวบ้าน ประสบปัญหาขาดแคลนแหล่งน้ำในการทำ การเกษตร ปลูกพืช เลี้ยงสัตว์ ควบคุมระดับน้ำในฝายประจำหมู่บ้านหินตลาด หมู่ที่ 2 ให้อยู่ในระดับที่ปลอดภัย ด้วยการระบายน้ำส่วนเกินออกมายังท้ายน้ำ เพื่อป้องกันไม่ให้น้ำล้นตัวฝาย ซึ่งจะทำให้ฝายเกิดความเสียหาย และใช้เป็นเส้นทางคมนาคมขนส่งพืชผลทางการเกษตร ใช้เป็นเส้นทางที่เป็นข้ามลำห้วยที่เชื่อมต่อได้หลายเส้นทาง ระหว่างหมู่บ้าน

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2)

- ปรากฏในแผนพัฒนาท้องถิ่น (พ.ศ. 2566-2570) ข้อ 34 หน้า 112

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯ ท่านใดจะสอบถาม หรือชี้ แจง ขอเชิญครับ

- เมื่อไม่มีสมาชิสภาฯท่านใดสอบถาม หรือชี้แจง ผมขอมติให้ความเห็นชอบการใช้จ่ายเงินทุนสำรองเงินสะสม ประจำปีงบประมาณ พ.ศ. 2565 โครงการก่อสร้างท่อลอดเหลี่ยมคอนกรีตเสริมเหล็ก มีทางน้ำล้น ฝายประจำหมู่บ้าน บ้านหินตลาด หมู่ที่ 2 ตั้งไว้ 495,109.45 บาท โปรดยกมือครับ

**มติที่ประชุม** **มีมติเห็นชอบในการใช้จ่ายเงินทุนสำรองเงินสะสม โครงการก่อสร้างท่อลอดเหลี่ยมคอนกรีตเสริมเหล็กมีทางน้ำล้น ฝายประจำหมู่บ้าน บ้านหินตลาด หมู่ที่ 2 ตั้งไว้495,109.45 บาท**  **จำนวน 12 เสียง เป็นเอกฉันท์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านนายกเทศมนตรีตำบลโนนสะอาด นำเสนอโครงการ ที่ 3 ครับ

**นายประสาท พาน้อย นายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมนายประสาท พาน้อย นายกเทศมนตรีตำบลโนนสะอาด สำหรับการพิจารณาการใช้จ่ายเงินทุนสำรองเงินสะสม โครงการที่ 3 มีรายละเอียด ดังนี้ครับ

**3.1.3** **โครงการก่อสร้างท่อลอดเหลี่ยมคอนกรีตเสริมเหล็ก บ้านวังโพน หมู่ที่ 8 ตั้งไว้ 366,641.07 บาท**

- ปริมาณงาน ท่อลอดเหลี่ยมขนาดกว้าง 2.10 เมตร สูง 1.80 เมตร จำนวน 3 ช่อง ยาว 5 เมตร (รายละเอียดตามแบบ ปร.4 และแบบ ปร.5 (ก)

- เพื่อใช้เป็นแหล่งน้ำไว้อุปโภค-บริโภค ใช้ระบายน้ำในช่วงฤดูฝนน้ำจะมีปริมาณมาก พอถึงฤดูแล้งชาวบ้าน ประสบปัญหาขาดแคลนแหล่งน้ำในการทำ การเกษตร ปลูกพืช เลี้ยงสัตว์ และใช้เป็นเส้นทางคมนาคมขนส่งพืชผลทางการเกษตร ใช้เป็นเส้นทางที่เป็นข้ามลำห้วยที่เชื่อมต่อได้หลายเส้นทาง ระหว่างหมู่บ้าน

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2)

- ปรากฏในแผนพัฒนาท้องถิ่น (พ.ศ. 2566-2570) ข้อ 184 หน้า 135

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯ ท่านใดจะสอบถาม หรือชี้ แจง ขอเชิญครับ

- เมื่อไม่มีสมาชิสภาฯท่านใดสอบถาม หรือชี้แจง ผมขอมติให้ความเห็นชอบการใช้จ่ายเงินทุนสำรองเงินสะสม ประจำปีงบประมาณ พ.ศ. 2565 โครงการก่อสร้างท่อลอดเหลี่ยมคอนกรีตเสริมเหล็ก บ้านวังโพน หมู่ที่ 8 ตั้งไว้ 366,641.07 บาท โปรดยกมือครับ

**มติที่ประชุม** **มีมติเห็นชอบในการใช้จ่ายเงินทุนสำรองเงินสะสม โครงการก่อสร้างท่อลอดเหลี่ยมคอนกรีตเสริมเหล็ก บ้านวังโพน หมู่ที่ 8 ตั้งไว้ 366,641.07 บาท จำนวน 12 เสียง เป็นเอกฉันท์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านนายกเทศมนตรีตำบลโนนสะอาด นำเสนอโครงการ ที่ 4 ครับ

**นายประสาท พาน้อย นายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมนายประสาท พาน้อย นายกเทศมนตรีตำบลโนนสะอาด สำหรับการพิจารณาการใช้จ่ายเงินทุนสำรองเงินสะสม โครงการที่ 4 มีรายละเอียด ดังนี้ครับ

**3.1.4** **โครงการก่อสร้างท่อลอดเหลี่ยมคอนกรีตเสริมเหล็ก บ้านศรีสง่า หมู่ที่ 12 ตั้งไว้ 251,019.66 บาท**

- ปริมาณงาน ท่อลอดเหลี่ยมขนาดกว้าง 2.10 เมตร สูง 1.80 เมตร จำนวน 3 ช่อง ยาว 5 เมตร (รายละเอียดตามแบบ ปร.4 และแบบ ปร.5 (ก)

- เพื่อใช้เป็นแหล่งน้ำไว้อุปโภค-บริโภค ใช้ระบายน้ำในช่วงฤดูฝนน้ำจะมีปริมาณมาก พอถึงฤดูแล้งชาวบ้าน ประสบปัญหาขาดแคลนแหล่งน้ำในการทำ การเกษตร ปลูกพืช เลี้ยงสัตว์ และใช้เป็นเส้นทางคมนาคมขนส่งพืชผลทางการเกษตร ใช้เป็นเส้นทางที่เป็นข้ามลำห้วยที่เชื่อมต่อได้หลายเส้นทาง ระหว่างหมู่บ้าน

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2)

- ปรากฏในแผนพัฒนาท้องถิ่น (พ.ศ. 2566-2570) ข้อ 290 หน้า 152

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯ ท่านใดจะสอบถาม หรือชี้ แจง ขอเชิญครับ

- เมื่อไม่มีสมาชิสภาฯท่านใดสอบถาม หรือชี้แจง ผมขอมติให้ความเห็นชอบการใช้จ่ายเงินทุนสำรองเงินสะสม ประจำปีงบประมาณ พ.ศ. 2565 โครงการก่อสร้างท่อลอดเหลี่ยมคอนกรีตเสริมเหล็ก บ้านศรีสง่า หมู่ที่ 12 ตั้งไว้ 251,019.66 บาท โปรดยกมือครับ

**มติที่ประชุม** **มีมติเห็นชอบในการใช้จ่ายเงินทุนสำรองเงินสะสม โครงการก่อสร้างท่อลอดเหลี่ยมคอนกรีตเสริมเหล็ก บ้านศรีสง่า หมู่ที่ 12 ตั้งไว้ 251,019.66 บาท จำนวน 12 เสียง เป็นเอกฉันท์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านนายกเทศมนตรีตำบลโนนสะอาด นำเสนอโครงการ ที่ 5 ครับ

**นายประสาท พาน้อย นายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่าน กระผมนายประสาท พาน้อย นายกเทศมนตรีตำบลโนนสะอาด สำหรับการพิจารณาการใช้จ่ายเงินทุนสำรองเงินสะสม โครงการที่ 5 มีรายละเอียด ดังนี้ครับ

**3.1.5** **โครงการก่อสร้างท่อลอดเหลี่ยมคอนกรีตเสริมเหล็ก บ้านโนนหัวนา หมู่ที่ 14 ตั้งไว้ 251,019.66 บาท**

- ปริมาณงาน ท่อลอดเหลี่ยมขนาดกว้าง 2.10 เมตร สูง 1.80 เมตร จำนวน 3 ช่อง ยาว 5 เมตร (รายละเอียดตามแบบ ปร.4 และแบบ ปร.5 (ก)

- เพื่อใช้เป็นแหล่งน้ำไว้อุปโภค-บริโภค ใช้ระบายน้ำในช่วงฤดูฝนน้ำจะมีปริมาณมาก พอถึงฤดูแล้งชาวบ้าน ประสบปัญหาขาดแคลนแหล่งน้ำในการทำ การเกษตร ปลูกพืช เลี้ยงสัตว์ และใช้เป็นเส้นทางคมนาคมขนส่งพืชผลทางการเกษตร ใช้เป็นเส้นทางที่เป็นข้ามลำห้วยที่เชื่อมต่อได้หลายเส้นทาง ระหว่างหมู่บ้าน

- เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติม มาตรา 50 (2)

- เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16(2)

- ปรากฏในแผนพัฒนาท้องถิ่น (พ.ศ. 2566-2570) ข้อ 344 หน้า 160

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯ ท่านใดจะสอบถาม หรือชี้ แจง ขอเชิญครับ

- เมื่อไม่มีสมาชิสภาฯท่านใดสอบถาม หรือชี้แจง ผมขอมติให้ความเห็นชอบการใช้จ่ายเงินทุนสำรองเงินสะสม ประจำปีงบประมาณ พ.ศ. 2565 โครงการก่อสร้างท่อลอดเหลี่ยมคอนกรีตเสริมเหล็ก บ้านโนนหัวนา หมู่ที่ 14 ตั้งไว้ 251,019.66 บาท โปรดยกมือครับ

**มติที่ประชุม** **มีมติเห็นชอบในการใช้จ่ายเงินทุนสำรองเงินสะสม โครงการก่อสร้างท่อลอดเหลี่ยมคอนกรีตเสริมเหล็ก บ้านโนนหัวนา หมู่ที่ 14 ตั้งไว้ 251,019.66 บาท จำนวน 12 เสียง เป็นเอกฉันท์**

**3.2 ญัตติการกำหนดสมัยประชุมสภาประจำปี พ.ศ. ๒๕66 และกำหนดวันเริ่มประชุมสมัยประชุมสามัญประจำปี สมัยแรกของปี พ.ศ. 2567**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านปลัดชี้แจงครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน อาศัยอำนาจตามความในพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 14) พ.ศ. 2562มาตรา 24 ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรก และวันเริ่มประชุมสมัยสามัญประจำปีให้สภาเทศบาลกำหนด

- การกำหนดสมัยประชุมสภาเทศบาลในปี 2565 ที่ผ่านมา มีการกำหนดสมัยประชุมสภาเทศบาลตำบลโนนสะอาดไว้สี่สมัย ดังนี้

สมัยสามัญสมัยที่ 1 เริ่มตั้งแต่ วันที่ 1 กุมภาพันธ์ 2565 สิ้นสุด วันที่ 2 มีนาคม 2565 เป็นการประชุมกำหนดสมัยประชุมปีนั้นๆ

สมัยสามัญสมัยที่ 2 เริ่มตั้งแต่ วันที่ 1 มิถุนายน 2565 สิ้นสุด วันที่ 30 มิถุนายน 2565เป็นการประชุมเรื่องการปรับปรุงแผนพัฒนาท้องถิ่น 5 ปี

สมัยสามัญสมัยที่ 3 เริ่มตั้งแต่ วันที่ 1 สิงหาคม 2565 สิ้นสุด วันที่ 30 สิงหาคม 2565 เป็นการประชุมพิจารณางบประมาณประจำปีถัดไป

สมัยสามัญสมัยที่ 4 เริ่มตั้งแต่ วันที่ 1 ธันวาคม 2565 สิ้นสุด วันที่ 30 ธันวาคม 2565เป็นการประชุมผลการดำเนินงานในรอบปีที่ผ่านมา

**นายสุริยันต์ มุ่งแสง ประธานสภาเทศบาลตำบลโนนสะอาด**

ขอหารือท่านสมาชิกสภาเทศบาลตำบลโนนสะอาด เป็น ๒ ประเด็น ได้แก่

**- ประเด็นแรก คือการกำหนดสมัยประชุมสภาเทศบาล สมัยสามัญประจำปี พ.ศ. ๒๕66** **- ประเด็นที่สอง เป็นการกำหนดสมัยประชุมสภาเทศบาล สมัยสามัญ สมัยแรก ประจำปี พ.ศ. ๒๕67**

ผมจะให้ท่านสมาชิกสภาเทศบาลเสนอขอกำหนดสมัยประชุมสภาเทศบาล สมัยสามัญ ประจำปี พ.ศ. ๒๕66 ว่าจะกำหนดในวันใดของแต่ละสมัย ขอเชิญเสนอครับ

**3.2.1 การกำหนดสมัยประชุมสภาเทศบาล สมัยสามัญประจำปี พ.ศ. ๒๕66**

**นายวัชรพล รอดแก้ว สมาชิกสภาเทศบาลตำบลโนนสะอาด เขต 1**

- เรียนท่านประธานสภาที่เคารพกระผม นายวัชรพล รอดแก้ว สมาชิกสภาเทศบลตำบลโนนสะอาด เขต 1 กระผมขอเสนอกำหนดสมัยประชุมสภาเทศบาลตำบลโนนสะอาดประจำปี พ.ศ. ๒๕66 จำนวน 4 สมัย ดังนี้

๑) สมัยสามัญสมัยที่ 1 ประจำปี พ.ศ. ๒๕66 ตั้งแต่วันที่ 1 เดือน กุมภาพันธ์ พ.ศ. ๒๕66 ถึงวันที่ 2 เดือน มีนาคม พ.ศ. ๒๕66 มีกำหนด 30 วัน

2) สมัยสามัญสมัยที่ 2 ประจำปี พ.ศ. ๒๕66 ตั้งแต่วันที่ 1 เดือน มิถุนายน พ.ศ. ๒๕66 ถึงวันที่ ๓0 เดือน มิถุนายน พ.ศ. ๒๕66 มีกำหนด 30 วัน

3) สมัยสามัญสมัยที่ 3 ประจำปี พ.ศ. ๒๕66 ตั้งแต่วันที่ 1 เดือน สิงหาคม พ.ศ. ๒๕66 ถึงวันที่ ๓0 เดือน สิงหาคม พ.ศ. ๒๕66 มีกำหนด 30 วัน

4) สมัยสามัญสมัยที่ 4 ประจำปี พ.ศ. ๒๕66 ตั้งแต่วันที่ 1 เดือน ธันวาคม พ.ศ. ๒๕66 ถึงวันที่ ๓0 เดือน ธันวาคม พ.ศ. ๒๕66 มีกำหนด 30 วัน

**นายสุริยันต์ มุ่งแสง ประธานสภาเทศบาลตำบลโนนสะอาด**

ตามที่ท่าน วัชรพล รอดแก้ว สมาชิกสภาเทศบาลตำบลโนนสะอาด เขต 1 ได้เสนอการ กำหนดสมัยประชุมสภาเทศบาลตำบลโนนสะอาด สมัยสามัญ ประจำปี พ.ศ. 2566 เป็น 4 สมัย ดังนี้

๑) สมัยสามัญสมัยที่ 1 ประจำปี พ.ศ. ๒๕66 ตั้งแต่วันที่ 1 เดือน กุมภาพันธ์ พ.ศ. ๒๕66 ถึงวันที่ 2 เดือน มีนาคม พ.ศ. ๒๕66 มีกำหนด 30 วัน

2) สมัยสามัญสมัยที่ 2 ประจำปี พ.ศ. ๒๕66 ตั้งแต่วันที่ 1 เดือน มิถุนายน พ.ศ. ๒๕66 ถึงวันที่ ๓0 เดือน มิถุนายน พ.ศ. ๒๕66 มีกำหนด 30 วัน

3) สมัยสามัญสมัยที่ 3 ประจำปี พ.ศ. ๒๕66 ตั้งแต่วันที่ 1 เดือน สิงหาคม พ.ศ. ๒๕66 ถึงวันที่ ๓0 เดือน สิงหาคม พ.ศ. ๒๕66 มีกำหนด 30 วัน

4) สมัยสามัญสมัยที่ 4 ประจำปี พ.ศ. ๒๕66 ตั้งแต่วันที่ 1 เดือน ธันวาคม พ.ศ. ๒๕66 ถึงวันที่ ๓0 เดือน ธันวาคม พ.ศ. ๒๕66 มีกำหนด 30 วัน

ผมขอผู้รับรองครับ

ผู้รับรอง ๑. นายประวิทย์ จันพนม สมาชิกสภาเทศบาลตำบลโนนสะอาด เขต ๑ ๒. นายไสว เกตุมาลา สมาชิกสภาเทศบาลตำบลโนนสะอาด เขต ๒

**นายสุริยันต์ มุ่งแสง ประธานสภาเทศบาลตำบลโนนสะอาด**

ครับ มีผู้รับรองถูกต้อง มีท่านใดเสนออีกหรือไม่ ถ้าไม่มีผู้ใดเสนออีกเป็นอันว่ามีผู้เสนอกำหนด สมัยประชุมสภาเทศบาลตำบลโนนสะอาด สมัยสามัญ ประจำปี ๒๕66 เพียงคนเดียว โดยกำหนดสมัยประชุมสภาเทศบาลตำบลโนนสะอาดประจำปี พ.ศ. ๒๕66 จำนวน 4 สมัย ดังนี้

๑) สมัยสามัญสมัยที่ 1 ประจำปี พ.ศ. ๒๕66 ตั้งแต่วันที่ 1 เดือน กุมภาพันธ์ พ.ศ. ๒๕66 ถึงวันที่ 2 เดือน มีนาคม พ.ศ. ๒๕66 มีกำหนด 30 วัน

2) สมัยสามัญสมัยที่ 2 ประจำปี พ.ศ. ๒๕66 ตั้งแต่วันที่ 1 เดือน มิถุนายน พ.ศ. ๒๕66 ถึงวันที่ ๓0 เดือน มิถุนายน พ.ศ. ๒๕66 มีกำหนด 30 วัน

3) สมัยสามัญสมัยที่ 3 ประจำปี พ.ศ. ๒๕66 ตั้งแต่วันที่ 1 เดือน สิงหาคม พ.ศ. ๒๕66 ถึงวันที่ ๓0 เดือน สิงหาคม พ.ศ. ๒๕66 มีกำหนด 30 วัน

4) สมัยสามัญสมัยที่ 4 ประจำปี พ.ศ. ๒๕66 ตั้งแต่วันที่ 1 เดือน ธันวาคม พ.ศ. ๒๕66 ถึงวันที่ ๓0 เดือน ธันวาคม พ.ศ. ๒๕66 มีกำหนด 30 วัน

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใด จะชี้แจงหรือไม ขอเชิญครับ เมื่อไม่มีสมาชิกสภาฯท่านใดชี้แจง ผมขอมติที่ประชุมในการกำหนดสมัยประชุมสภาเทศบาลตำบลโนนสะอาด ประจำปี พ.ศ.  
 2566 เป็น 4 สมัย ดังนี้

- สมัยที่ 1 ตั้งแต่วันที่ 1 กุมภาพันธ์ – 2 มีนาคม 2566 กำหนด 30 วัน

- สมัยที่ 2 ตั้งแต่วันที่ 1 มิถุนายน - 30 มิถุนายน 2566 กำหนด 30 วัน

- สมัยที่ 3 ตั้งแต่วันที่ 1 สิงหาคม - 30 สิงหาคม 2566 กำหนด 30 วัน

- สมัยที่ 4 ตั้งแต่วันที่ 1 ธันวาคม - 30 ธันวาคม 2566 กำหนด 30 วัน

และกำหนดวันเริ่มประชุมสมัยสามัญ ประจำปีสมัยแรกของปี พ.ศ. 2567 ตั้งแต่วันที่ 1 กุมภาพันธ์ – 1 มีนาคม 2567 กำหนด 30 วัน โปรดยกมือครับ

**มติที่ประชุม** **เห็นชอบกำหนดสมัยประชุมประจำปี พ.ศ. 2566 เป็น 4 สมัย ตามวันที่กล่าวมาข้างต้น** **และกำหนดวันเริ่มประชุมสมัยสามัญ ประจำปีสมัยแรกของปี พ.ศ. 2567 ตั้งแต่วันที่ 1 กุมภาพันธ์ – 1 มีนาคม 2567 กำหนด 30 วัน จำนวน 12 เสียง เป็นเอกฉันท์**

**ระเบียบวาระที่ 5 เรื่อง อื่น ๆ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านสมาชิกสภาฯเสนอเรื่องอื่นๆครับ

**นายสมเด็จ มุ่งวิชา ผู้อำนวยการกองสาธารณสุขและสิ่งแวดล้อม**

- เรียนท่านประธานสภา ท่านนายกเทศมนตรีตำบลโนนสะอาด คณะสมาชิกสภาเทศบาลตำบลโนนสะอาด และผู้เข้าร่วมประชุมทุกท่าน กระผมนายสมเด็จ มุ่งวิชา ผู้อำนวยการกองสาธารณสุขและสิ่งแวดล้อม ขอแจ้งประชาสัมพันธ์เนื่องจากมีหนังสือสั่งการจากกรมส่งเสริมการปกครองท้องถิ่น ด่วนที่สุด ที่ มท 0820.2/ว 3472 ลงวันที่ 31 ตุลาคม พ.ศ. 2565 เรื่องแผนปฏิบัติการขับเคลื่อนโครงการถังขยะเปียก ลดโลกร้อน ซึ่งมีคำสั่งจากทางจังหวัดหนองบัวลำภูได้รับแจ้งจากกรมส่งเสริมปกครองให้ทุกครัวเรือนทำถังขยะเปียกลดโลกร้อน 100 เปอร์เซ็นต์ เพื่อลดก๊าซเรือนกระจก และการดำเนินงานด้านการเปลี่ยนแปลงสภาพภูมิอากาศของประเทศตามนโยบายของรัฐบาล รวมถึงการดำเนินการในกระบวนการซื้อขายคาร์บอนเครดิตเป็นการบูรนาการทั้งส่วนกลาง ส่วนภูมิภาค และส่วนท้องถิ่น ตลอดจนกระตุ้น ส่งเสริม สนับสนุนประชาชนให้ความตื่นตัว และตระหนักในการแก้ไขปัญหาขยะและปัญหาโลกร้อน ครับ

**ที่ประชุม รับทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกฯท่านใดเสนอเรื่องอื่นๆ ขอเชิญครับ

**นายประพิศ พลเขต รองนายกเทศมนตรีตำบลโนนสะอาด**

- เรียนท่านประธานสภาเทศบาลตำบลโนนสะอาด คณะผู้บริหาร สมาชิกสภาเทศบาลฯ เจ้าหน้าที่เทศบาลฯทุกท่านครับ กระผมนายประพิศ พลเขต รองนายกเทศมนตรีตำบลโนนสะอาดครับ เนื่องจากฝายน้ำบ้านหินตลาดได้ขาดลงทำให้น้ำในฝายแห้งลงไม่มีน้ำ ประกอบกับช่วงนี้เป็นหน้าแล้งแล้ว อยากให้ทางเทศบาลตำบลโนนสะอาดส่งเจ้าหน้าที่ออกขุดลอกหนองน้ำให้มันลึกลง พอจะมีช่องทางทำได้หรือไม่ครับ

**นายศราวุธ เชื้อไพบูลย์ เลขานุการสภาเทศบาลตำบลโนนสะอาด**

- เรียนท่านประธานสภา ท่านนายกเทศมนตรีตำบลโนนสะอาด คณะสมาชิกสภาเทศบาลตำบลโนนสะอาดทุกท่าน ในการแก้ไขปัญหาฝายน้ำบ้านหินตลาดขาดในช่องทางเร่งด่วน มีทางเลือกให้ทางท่านสมาชิกฯพิจารณาดังนี้ครับ

1. ตั้งจ่ายเงินเพื่อจ้างประประกอบการ เสนอเข้ามารับจ้างในการขุดลอกหนองครับ

2. ขอสนับสนุนจากองค์การบริหารส่วนจังหวัด แต่ต้องให้อยู่ภายใต้ระเบียบพัสดุครับ

**นายธงชัย ฝายกลาง รองปลัดเทศบาลตำบลโนนสะอาด**

- เรียนท่านประธานสภา ท่านนายกเทศมนตรีตำบลโนนสะอาด คณะสมาชิกสภาเทศบาลตำบลโนนสะอาด และผู้เข้าร่วมประชุมทุกท่าน กระผมนายธงชัย ฝายกลาง รองปลัดเทศบาลตำบลโนนสะอาด เนื่องจากกระผมได้รับมอบหมายให้เข้าร่วมประชุมส่วนราชการ นายอำเภอศรีบุญเรืองได้มีมติเรื่องการจัดงานของดีศรีบุญเรือง อยากจะให้เริ่มจัดในปีนี้ เนื่องจากว่างดการจัดมาประมาณ 3 ปี เพราะเกิดโรคระบาด โควิด – 19 และจะมีการจัดแผนให้นายอำเภอศรีบุญเรืองคนใหม่มาพบปะกับผู้บริหารท้องถิ่นตามองค์กรปกครองส่วนท้องถิ่นต่าง ๆ

**ที่ประชุม รับทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกฯท่านใดเสนอเรื่องอื่นๆ ขอเชิญครับ

**นางสาวชุติมา กอผจญ หัวหน้าฝ่ายส่งเสริมการเกษตร**

- เรียนท่านประธานสภา ท่านนายกเทศมนตรีตำบลโนนสะอาด คณะสมาชิกสภาเทศบาลตำบลโนนสะอาด และผู้เข้าร่วมประชุมทุกท่าน ดิฉันนางสาวชุติมา กอผจญ หัวหน้าฝ่ายส่งเสริมการเกษตร ขอประชาสัมพันธ์จากงานเกษตร ศูนย์วิจัยพันธ์พืชจังหวัดเลย จะเข้าพื้นที่ตำบลโนนสะอาด เพื่อส่งเสริม และสนับสนุนเมล็ดพันธ์ถั่วเขียว ท่านใดที่สนใจจะปลูกถั่วเขียวสามารถส่งรายชื่อ เพื่อขอรับเมล็ดพันธ์ถั่วเขียวได้ที่งานเกษตรเทศบาลตำบลโนนสะอาดคะ

**ที่ประชุม รับทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกฯท่านใดเสนอเรื่องอื่นๆ ขอเชิญครับ

**นายสังข์ทอง ดีทอง สมาชิกสภาเทศบาลตำบลโนนสะอาด เขต 2**

**-** เรียนท่านประธานสภา กระผมนายสังข์ทอง ดีทอง สมาชิกสภาเทศบาลตำบลโนนสะอาด เขต 2 ครับ เนื่องจากตอนนี้สนามฟุตซอลบ้านหินตลาดยังไม่มีไฟฟ้าติด อยากให้ทางเจ้าหน้าที่ของเทศบาลตำบลโนนสะอาดที่มีส่วนเกี่ยวข้องเข้าไปสำรวจด้วยครับ เพราะตอนเย็นๆจะมีเด็กๆ เข้าไปเตะฟุตบอลครับขอบคุณล่วงหน้าคับ

**นายศราวุธ เชื้อไพบูลย์ เลขานุการสภาเทศบาลตำบลโนนสะอาด**

- รับไว้พิจารณาจะดำเนินงานตามขั้นตอนครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านสมาชิกสภาฯเสนอเรื่องอื่นๆ ขอเชิญครับ หากไม่มีท่านใดเสนอเรื่องอื่นๆแล้ว กระผมขอขอบคุณทุกท่านที่สะท้อนปัญหาทุกปัญหาครับ ผมขอปิดประชุม ครับ

**ปิดประชุมเวลา ๑2.0๐น.**

ลงชื่อ *ดวงจันทร์ วันนิจ*  ผู้บันทึกการประชุม

(นางสาวดวงจันทร์ วันนิจ)

ผู้ช่วยเจ้าพนักงานธุรการ

ลงชื่อ *ธงชัย ฝายกลาง* ผู้ตรวจรายงานการประชุม

(นายธงชัย ฝายกลาง)

รองปลัดเทศบาลตำบลโนนสะอาด

ลงชื่อ สิบตำรวจ*โทศราวุธ เชื้อไพบูลย์* ผู้ตรวจรายงานการประชุม

(ศราวุธ เชื้อไพบูลย์)

เลขานุการสภาเทศบาลตำบลโนนสะอาด

ลงชื่อ *สุริยันต์ มุ่งแส*ง ตรวจถูกต้อง

(นายสุริยันต์ มุ่งแสง)

ประธานสภาเทศบาลตำบลโนนสะอาด

-

**คณะกรรมการสามัญประจำสภาเทศบาล ทำหน้าที่ตรวจรายงานการประชุมสภาเทศบาล**

**ได้ตรวจรายงานการประชุมนี้แล้ว**

ตรวจแล้ว การประชุมสภาเทศบาลตำบลโนนสะอาด สมัยสามัญ สมัยที่ 4 ครั้งที่ 1 ประจำปี พ.ศ. ๒๕๖5

ตรวจวันที่ 5 เดือน มกราคม พ.ศ. 2566

(ลงชื่อ) *ไสว เกตมาลา* ประธานกรรมการ

(นายไสว เกตมาลา)

(ลงชื่อ) *สุวิทย์ นามวงษา* กรรมการ

(นายสุวิทย์ นามวงษา)

(ลงชื่อ)  *วิชัย หนุ่มภูเขียว* กรรมการ/เลขานุการ

(นายวิชัย หนุ่มภูเขียว)